**Lühiülevaade Võru valla 2023. aasta eelarvest.**

2023. aasta eelarve suurimaks väljakutseks on järsk energiahindade ja palkade tõus, mis oluliselt mõjutab valla võimalusi arengukavas ja eelarvestrateegias kavandatud eesmärkide elluviimist. Eelarve koostamisel vaadati üle kõik tegevused, et kasvanud hindade tingimustes võimalikult vahe suurendada eelarve tegevuskulusid. Eelarve võimaldab taotleda valla arengukavas sõnastatud eesmärke. Muuhulgas ei pidanud vald loobuma lubadusest hoida lasteaia õpetajate palgad õpetajate riikliku miinimumpalga tasemel.

2023. aasta eelarve:

* tegevustulud on 20,33 miljonit eurot,
* tegevuskulud on 19,87 miljonit eurot,
* investeerimise kulud on 5,43 miljonit eurot,
* vald laenab 4,5 miljonit eurot.

**Põhitegevuse tulud**

|  |  |  |
| --- | --- | --- |
| **Võru valla põhitegevuse tulud** | **2023 eelarve, €** | **Osatähtsus, %** |
| **Kokku** | **20 334 237** |  |
|  **Maksutulud** | **10 447 000** | **51%** |
|  sh tulumaks | 10 085 000 | 50% |
|  sh maamaks | 362 000 | 2% |
|  **Tulud kaupade ja teenuste müügist** | **1 544 997** | **8%** |
|  **Saadavad toetused** | **8 227 240** | **40%** |
|  sh tasandusfond | 2 468 390 | 12% |
|  sh toetusfond | 5 698 659 | 28% |
|  sh muud saadud toetused | 60 191 | 0% |
|  **Muud tegevuskulud** | **115 000** | **1%** |

Põhitegevuse tuludeks kokku on kavandatud 20,33 miljonit eurot, mis võrreldes 2022. aasta tegelikuga on 7% rohkem. Tulumaksu on kavandatud eelarvesse 10,09 miljonit eurot ja see on 2022. aasta tegelikust 9% rohkem, tulumaks moodustab 50% valla tuludest.

Tuludes kaupade ja teenuste müügist kajastatakse tulusid alusharidusteenuse, üldharidusteenuse ja huvikooli teenuse eest teistelt omavalitsustelt, lasteaedade toiduraha, õppekulude ja ringitasude summasid lapsevanematelt. Siin sisalduvad valla üüritulud, laekumine hooldusravi eest ning muud hallatavate asutuste ja struktuuriüksuste teenuste eest laekuvad tulud.

Muude tegevustulude all kajastatakse tulud vee erikasutusest ja kaevandamisõiguste tasud.

**Põhitegevuse kulud**

|  |  |  |
| --- | --- | --- |
| **Võru valla põhitegevuse kulud** | **2023 eelarve, €** | **osatähtsus, %** |
| **Kokku** | **19 871 361** |  |
|  **Antavad toetused** | **1 462 218** | **7%** |
|  **Muud tegevuskulud** | **18 409 143** | **93%** |
|  sh personalikulud | 11 161 886 | 56% |
|  sh majandamiskulud | 6 945 207 | 35% |
|  sh muud kulud | 302 050 | 2% |

Põhitegevuse kulud on kavandatud mahus 19,87 miljonit eurot, mis on 2022. aasta tegelikuga võrreldes 18% enam. Võrreldes 2022. aasta tegelikuga kasvasid palgakulud 19%, ja majandamiskulud 13%. Palgakulude kasvu tingis riikliku miinimumpalga ja õpetajate miinimumpalga tõus ning sellest tulenev vajadus valla muu personali palkade korrigeerimiseks. Majanduskulude kasvu suurimaks teguriks on järsk soojusenergia (võrreldes 2022. aasta tegelikuga 49%) ja elektri (võrreldes 2022. tegelikuga 56%) hinnatõus.

2023. aasta põhitegevuse kulude jaotus kululiikide alusel:

2023. aasta põhitegevuse kulude jaotus tegevusvaldkondade alusel:

**Investeeringud**

Eelarve kohaselt planeeritakse 2023. aastal kulutada investeeringuteks 6,19 miljonit eurot, millest 0,9 miljonit eurot loodetakse saada toetuste arvelt. Investeeringute rahastamiseks planeeritakse kasutada laenu summas 4,5 miljonit eurot. Suurimateks objektideks on 2022. aastal alustatud Puiga koolihoone rekonstrueerimise ja juurdeehituse lõpetamine (projekti kogumaksumus 3,6 miljonit eurot, 2023. aasta summa 1,97 miljonit eurot) ja Sõmerpalu Lasteaia uue hoone ehitus (projekti prognoositav kogumaksumus 4,3 miljonit eurot, 2023. aasta planeeritud kulu 3 miljonit eurot).

**Likviidsus**

31.12 2022 oli valla kohustustest vaba rahajääk 1,84 miljonit eurot, millest on planeeritud suunata eelarvesse 0,77 miljonit eurot. Eelarvega planeeritakse võtta laenu summas 4,5 miljonit eurot ja tasuda olemasolevaid laene ja liisinguid summas 0,31 miljonit eurot. Eeldatav laenude ja kapitalirentide jääk aasta lõpuks on 6,08 miljonit eurot.